Source: http://www.futuresandoptions.gr/%cf%84%ce%b1-%cf%80%cf%81%ce%bf%ce%b3%cf%81%ce%ac%ce%bc%ce%bc%ce%b1%cf%84%ce%b1-%cf%84%ce%bf%cf%85-%ce%bf%ce%b1%ce%b5%ce%b4-%ce%b3%ce%b9%ce%b1-%cf%84%ce%bf-%cf%80%cf%81%ce%bf%cf%83%ce%b5%cf%87%ce%ad/
Timestamp: 2016-12-04 20:18:29+00:00
Document Index: 18407753

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Τα προγράμματα του ΟΑΕΔ για το προσεχές διάστημα και μέχρι το τέλος του 2016 – Futures and Options
Συνολικά ο ΟΑΕΔ αναμένεται να προσφέρει θέσεις εργασίας σε 52.000 ανέργους. Τα προγράμματα είναι τα παρακάτω:
Αναμορφωμένο πρόγραμμα για 10.000 ανέργους ηλικίας 30 – 49 ετών, θα προκηρύξει ο ΟΑΕΔ τέλος Σεπτεμβρίου, όπου και θα προσφέρει επιχορήγηση. Οι επιχειρήσεις θα αναζητήσουν ανέργους ηλεκτρονικά στο μητρώο του ΟΑΕΔ και θα δοθούν μέχρι 10 επιλογές.
Πρόγραμμα επιχορήγησης επιχειρήσεων για την απασχόληση 15.000 ατόμων που βρίσκονται σε ιδιαίτερα μειονεκτική θέση, ηλικίας άνω των 50 ετών, στο οποίο τουλάχιστον οι 12.000 θέσεις παραμένουν κενές θα επαναπροκηρύξει εντός του Οκτωβρίου. Το πρόγραμμα αυτό, παρ’ ότι έχει ανοίξει από τον Μάρτιο του 2016, έχει πολύ μικρή συμμετοχή. Σύμφωνα με τη διοικήτρια του Οργανισμού, για ένα μέρος του προγράμματος θα επιδιωχθεί η συμμετοχή μεγάλων επιχειρήσεων στο πλαίσιο της Εταιρικής Κοινωνικής Ευθύνης ενώ για το υπόλοιπο, θα αλλάξουν οι προϋποθέσεις συμμετοχής των επιχειρήσεων, προκειμένου να αρθούν τα όποια αντικίνητρα υπό τις σημερινές δύσκολες συνθήκες. Οι επιχειρήσεις που θα συμμετέχουν θα πρέπει 3 μήνες πριν από την υποβολή της αίτησης συμμετοχής (αντί για 6 που προβλεπόταν στο αρχικό πρόγραμμα) να μην έχουν μειώσει το προσωπικό τους μέσα από καταγγελία σύμβασης, ενώ μετά τους 12 μήνες (όχι 24 όπως προβλεπόταν) της επιδότησης θα έχουν υποχρέωση διατήρησης του ωφελούμενου, για μόνο 3 μήνες.
Το πρόγραμμα επιδότησης της εργασίας έχει εξίσου υποστεί αλλαγές, το οποίο έχει καταστεί ανενεργό αφού από το 2011 έως σήμερα έχει πολύ λίγες συμμετοχές. Τροποποιημένο, κατά την λογική και του προηγούμενου και σε συνεργασία με τους μικρομεσαίους επιχειρηματίες αναμένεται να υλοποιηθεί για 10.000 άνεργους, που θα “ανταλλάξουν”, εφόσον το επιθυμούν, το επίδομα ανεργία τους με επιδότηση της εργασίας τους για 12 μήνες.
Ένα ακόμη καινοτόμο πρόγραμμα πρόκειται να προκηρυχθεί σε συνεργασία με τους κοινωνικούς εταίρους μέχρι το τέλος του έτους και αφορά την προώθηση της επιχειρηματικότητας των νέων, για περίπου 10.000 ωφελούμενους ηλικίας 18 – 29 ετών, στους οποίους κατά τις διάφορες φάσης έως την έγκριση και τη χρηματοδότηση του επιχειρηματικού σχεδίου, θα παρέχεται υποστήριξη των νέων και συμβουλευτική τόσο από τους ειδικούς επιστήμονες του ΟΑΕΔ, όσο και από τους φορείς των κοινωνικών εταίρων.
Τέλος, δύο νέα προγράμματα αναμένεται να “τρέξουν” κατά τους πρώτους μήνες του 2017, που αφορούν ολοκληρωμένες παρεμβάσεις και επαγγελματικό αναπροσανατολισμό, σε άνεργους που ανήκουν σε ευάλωτες ομάδες (πχ απόφοιτοι Δευτεροβάθμιας εκπαίδευσης και άνεργοι που προέρχονται από επαγγέλματα που φθίνουν)
επιδοτηση Εταιρική Κοινωνική Ευθύνη θέσεις εργασίας ΟΑΕΔ Πρόγραμμα επιδότησης της εργασίας Πρόγραμμα επιχορήγησης των επιχειρήσεων προώθηση επιχειρηματικότητας	2016-09-07
Tags επιδοτηση Εταιρική Κοινωνική Ευθύνη θέσεις εργασίας ΟΑΕΔ Πρόγραμμα επιδότησης της εργασίας Πρόγραμμα επιχορήγησης των επιχειρήσεων προώθηση επιχειρηματικότητας
Previous ΟΑΕΔ: Υποβολή αιτήσεων για τις θέσεις εκπαιδευτικού προσωπικού για τα ΙΕΚ και ΣΕΚ
Next Ρύθμιση πληρωμών σε 12 δόσεις των οφειλών ΕΝΦΙΑ